**«КП в Белоруссии»**, да 2016 года — **«Комсомольская правда в Белоруссии»** — беларуская рускамоўная штодзённая газета.

Палітычны крызіс 2020-х гг
--------------------------

Падчас пратэстаў у Беларусі тыражы нумара газеты не выйшлі тройчы: 18 жніўня, 20 жніўня і 21 жніўня 2020 года. Друкарня дзяржаўнага «Беларускага дома друку», якая падпарадкоўваецца Кіраўніцтву справамі прэзідэнта Рэспублікі Беларусь, не стала друкаваць наклад выдання, спаслаўшыся на паломку друкарскага абсталявання. Таксама ў выдання ўзніклі праблемы з продажам у кіёсках «Белсаюздруку» і з распаўсюджваннем па падпісцы праз «Белпошту». У выніку генеральны дырэктар ЗАО «БелКП-Прэс» Наталля Галезнік для *«ўмацавання рэдакцыі і вываду з крызісу прадпрыемства»* вымушана была пайсці на замену галоўнага рэдактара.

4 верасня 2020 года суд Кастрычніцкага раёна Мінска пакараў арыштам трох журналістаў газеты: Марыю Элешэвіч, Мікіту Дубалеку і Сяргея Шчогалева — за ўздзел у мітынгу 1 верасня.

Пасля перастрэлкі ў Мінску, якая здарылася 28 верасня 2021 года, КП апублікавала каментар аднакласніцы забітага супрацоўнікамі КДБ праграміста Андрэя Зельцэра, у якім тая станоўча пра яго выказалася. Гэта выклікала абурэнне праўладных тэлеграм-каналаў, пасля чаго КП змяніла акцэнты ў матэрыяле. Раніцай 29 верасня быў абмежаваны доступ да сайта газеты «КП в Белоруссии». Міністэрства інфармацыі патлумачыла, што доступ да сайта быў абмежаваны, бо на ім была змешчана публікацыя, у якой *«утрымліваліся звесткі, якія садзейнічаюць фарміраванню крыніц пагроз нацыянальнай бяспецы, што заключаюцца ў штучным нагнятанні напружанасці і супрацьстаяння ў грамадстве паміж грамадствам і дзяржавай»*. 1 кастрычніка прэс-сакратар прэзідэнта Расіі Дзмітрый Пяскоў заявіў:

|  |  |  |
| --- | --- | --- |
| "| Мы катэгарычна не згодныя з гэтым. Мы лічым, што, безумоўна, гэта ідзе ў парушэнне прынцыпу свабоды СМІ. | "|

У ноч з 1 на 2 кастрычніка быў затрыманы журналіст выдання Генадзь Мажэйка, які напісаў артыкул пра загінулага Андрэя Зельцэра. 5 кастрычніка стала вядома, што маскоўскія ўладальнікі «Камсамольскай праўды» прынялі рашэнне закрыць беларускае прадстаўніцтва выдання.

6 кастрычніка 2021 года сумеснай заяваю шасці арганізацый, сярод якіх Праваабарончы цэнтр «Вясна», Беларускі Хельсінскі камітэт, Беларускі ПЕН-цэнтр, Мажэйка быў прызнаны палітычным зняволеным. 11 кастрычніка стала вядома, што Мажэйку прад’явілі абвінавачванні па двух артыкулах КК РБ за распальванне сацыяльнай варожасці (арт. 130) і абразу прадстаўніка ўлады (арт. 369).

Галоўныя рэдактары
------------------

* Юлія Слуцкая (1997—2006)
* Андрэй Ляўкоўскі (2010 — 31 жніўня 2020 года)
* Марыя Бунакова (31 жніўня — 14 снежня 2020 года)
* Сяргей Трафілаў (з 14 снежня 2020 года)

Зноскі
------

1. ↑  В Белоруссии не вышла «Комсомольская правда» с фото митинга на обложке (руск.). *РБК* (18 жніўня 2020). Праверана 29 верасня 2021.
2. ↑  *Быковский, Павлюк*. Писать о протестах в Беларуси можно, печатать нельзя: "ломается станок" (руск.). *Deutsche Welle* (21 жніўня 2020). Праверана 29 верасня 2021.
3. ↑  Новым главредом «Комсомольской правды» в Белоруссии стала россиянка Бунакова (руск.).  Коммерсантъ (31 жніўня 2020). Праверана 29 верасня 2021.
4. ↑  Суд арестовал троих журналистов «Комсомольской правды в Беларуси» (руск.). *РИА Новости* (4 верасня 2020). Праверана 29 верасня 2021.
5. ↑  Радыё Свабода Архівавана 2 кастрычніка 2021.
6. ↑  Nashaniva.com
7. ↑  tass.ru
8. ↑  tass.ru
9. ↑  Радыё Свабода Архівавана 6 кастрычніка 2021.
10. ↑  naviny.online Архівавана 6 кастрычніка 2021.
11. ↑  Заява аб прызнанні 73 чалавек, затрыманых па "справе Зельцэра", палітзняволенымі  (бел.).  Праваабарончы цэнтр «Вясна» (6 кастрычніка 2021). Архівавана з першакрыніцы 12 кастрычніка 2021. Праверана 12 кастрычніка 2021.
12. 1 2  Журналісту "КП у Беларусі" Генадзю Мажэйку выставілі абвінавачванне  (бел.).  Еўрапейскае радыё для Беларусі (11 кастрычніка 2021). Архівавана з першакрыніцы 11 кастрычніка 2021. Праверана 12 кастрычніка 2021.

|  |  |
| --- | --- |
| ⚙️   У сацыяльных сетках | Twitter |